Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 419/11/8802	Košice I, 17.1.2012
EEČ : 2-63-9-2012

U Z N E S E N I E

Trestná vec:	obvinený XXXXX  
Prečin:	krádež formou spolupáchateľstva podľa § 20 k § 212 ods. 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: študent
a
poškodenými:
1.	XXXXX
	trvalé bydlisko: XXXXX
2.	XXXXX
	trvalé bydlisko: XXXXX
Obsahom zmieru je:
- dňa 11.01.2012 zložil na účet Krajskej prokuratúry v Košiciach peňažnú sumu vo výške 100,-€, určenú na všeobecne prospešné účely pre XXXXX XXXXX XXXXX, č. ú. XXXXX vo výške 50,-€ a na peňažnú pomoc obetiam trestnej činnosti vo výške 50,-€.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX, rodné číslo: XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: študent
realizované vyšetrovateľom (policajným orgánom) Obv.odd. PZ XXXXX - XXXXX pod spisovou značkou ORP-2871/SE-KE-2011.

Skutková veta: 
v Košiciach, na ul. Študentskej č. 16, po vzájomnej dohode s ml. XXXXX a ml. XXXXX  presne nezisteného dňa v dobe od 11.06.2011 do 16.06.2011 v čase okolo 20.30 hod., potom čo ml. XXXXX  nechal  na  poštovej  schránke  kľúč  od  kočikárne a  otvoril  zadný vchod do domu, cez ktorý ml. XXXXX a ml. XXXXX vošli dnu a za pomoci pravého kľúča vnikli do priestorov kočikárne, odkiaľ odcudzili  2 ks bicykle a to horský bicykel zn. Merida tap 08 MATTS 300V 18, výrobného čísla NC 282397 C DB, striebornej farby a horský dámsky bicykel zn. VERTEC, typ ALLOY 700S, výrobného čísla J71001078 bielo-červenej farby, čím takto pre XXXXX spôsobili škodu krádežou bicykla zn. Merida vo výške 220,-€ a pre XXXXX spôsobili škodu krádežou bicykla zn. VERTEC vo výške 120,-€,
Odôvodnenie: 
Uznesením policajta OO PZ XXXXX-XXXXX sp. zn. ORP-2871/SE-KE-2011 zo dňa 14.07.2011 bolo začaté trestné stíhanie a následne uznesením zo dňa 21.07.2011 vznesené obvinenie ml. XXXXX a spol. za prečin krádeže formou spolupáchateľstva podľa § 20 k § 212 ods. 1 Trestného zákonana tom skutkovom základe, ako je uvedené vo výrokovej časti tohto uznesenia.        

Preskúmaním na vec sa vzťahujúceho spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods.1 Tr. poriadku.

	Obvinený a poškodení uzavreli dňa 10.01.2012 dohodu o zmieri, v rámci ktorej poškodení nepožadoval žiadnu škodu, pretože odcudzené bicykle im boli vrátené bez poškodenia, obvinený svoje konanie oľutoval. 

	Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný.  

	Dňa 11.01.2012 obvinený zložil na účet Krajskej prokuratúry v Košiciach peňažnú sumu na všeobecne prospešné účely vo výške 100,-€, určenú podľa dohody o zmieri pre XXXXX XXXXX, vo výške 50,-€ a na peňažnú pomoc obetiam trestnej činnosti vo výške 50,-€. Táto suma je primeraná závažnosti spáchaného trestného činu.

	Obvinený a poškodení s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z vyššie uvedených dôvodov som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jozef Stanko
prokurátor